# Библийн Үндэс - Модуль нэг - Хуучин Гэрээг яагаад судлах ёстой вэ?

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Хуучин Гэрээ болон бидний хооронд алс хол зай байгаа мэт санагдахад хүргэдэг хоёр шалтгааныг нэрлэн, тайлбарлана уу.
3. Есүсийн Өөрийн номлол ба үйлчлэлдээ Хуучин Гэрээний сургаалуудыг ашиглаж байсан зарим аргуудаас тайлбарлана уу?
4. Хуучин Гэрээ нь өнөө цагийн ертөнцөд ч хамаатай талаарх Есүс болон Паулын сургаалаас бид юу сурах хэрэгтэй вэ?
5. Хуучин Гэрээг ойлгож, амьдралдаа хэрэгжүүлэхэд маань бидэнд тулгардаг гол бэрхшээлүүдийг тайлбарлана уу.
6. Заримдаа танд Хуучин Гэрээг ойлгоход хэцүү санагддаг уу? Жишээ дурдана уу. Мөн яагаад гэдгийг нь тайлбарлана уу.
7. Хуучин Гэрээг биднээс алс хол мэт болгодог тэрхүү “алслал”-ыг ойртуулахын тулд та юу хийж болох вэ?
8. Хэрэв хэн нэгэн “Аллага, завхайрал болон дайснаа хайрлах зэргийн талаарх Есүсийн сургаалууд нь Хуучин Гэрээний сургаалтай зөрчилддөг” гэж хэлбэл та юу гэж хариулах вэ?
9. Есүс яагаад уулан дээрх сургаалдаа *хэлсэн* болон *бичигдсэн* гэдэг хоёр үгийг харьцуулан өгүүлсэн бэ? Өнөө цагийн Христитгэгчид Есүсийн эсэргүүцэж байсан эдгээр алдаануудын адил алдааг гаргах сорилтод хэрхэн орж болзошгүй вэ?
10. Хуучин Гэрээг судлах үедээ Бурханы өөрчлөгдөшгүй мөн чанарын талаар ойлгож мэдэх нь ямар үр ашигтай вэ?

**ДҮГНЭЛТ:** Хуучин Гэрээний Бичвэрүүд та бидэнд харийн мэт санагдах үе бишгүй олон. Учир нь тэдгээр нь органик онгодоор, анхлан Израилын уншигчдад нийцүүлэн бичигдсэн байдаг тул яахын аргагүй ихээхэн алслалыг бий болгодог. Хуучин Гэрээг өнөөгийн соёлоос огт өөр соёлт нийгэмд бичсэн шүү дээ. Өнөөдөр ч гэсэн таны Библийн талаарх үзэл бодол хажуу дахь Христитгэгч найзын тань үзэл бодлоос өөр байх боломжтой. Христитгэлийн үнэ цэн бүхий өргөн хүрээний сэдвийг бид амьдралтайгаа холбоход амархан байдаг ч нарийвчлан судлаад ирэхээр биднээс алсраад явчих нь бий. Эдгээрийг л Шинэ Гэрээ ба Хуучин Гэрээний үеийн итгэгчдийн итгэл үнэмшлийн хоорондох ялгаа гээд байдаг юм (Теологийн хувьд).

**КЭЙС СУДЛАЛ: ХУУЧИН ГЭРЭЭНИЙ БУРХАНААС ЗАЙЛСХИЙСЭН НЬ**: Стив Христитгэгч болоод 25 жил болсон бөгөөд чуулганыхаа Ням гарагийн насанд хүрэгчдийн сургуульд багшилдаг байв. Тэрээр Хуучин Гэрээг ойлгоход хэцүү гэж үзсэн учраас зөвхөн Шинэ Гэрээнээс л заадаг байжээ. Тахилын ёс жаяг, Бурханы дайснуудын эсрэг дайн тулаан, Левитчүүдийн дүрэм журам, хүмүүсийн сонин хачин зан үйлүүд, зарим эш үзүүлэгчдийн учир битүүлэг бичээсүүд гээд бусад олон зүйлс түүнийг Хуучин Гэрээг заахаас зайлсхийхэд хүргэдэг байв. Тэр урам зориг авах гэж Дуулал номыг, удирдамж хайж Сургаалт Үгс номыг л уншдаг байжээ. Мөн үүнээс гадна Хуучин Гэрээний цөөн хэдэн чухал эшлэлүүдийг л ашиглана. Тэгээд зөвхөн Шинэ Гэрээг л хэрэглэдэг байв. Хүмүүс түүнээс энэ тухай асуухад тэрээр “Христ аль хэдийн ирчихсэн болохоор бид Шинэ Гэрээнд л анхаарлаа хандуулах нь зүйтэй” гэж хариулдаг байлаа.

**Тунгаан бодох асуултууд**

1. Стивийн Хуучин Гэрээний талаарх үзэл бодлыг багаараа дүгнэн хэлэлцээрэй.
2. Хуучин Гэрээг уншиж, сонсдог өөрийн туршлагыг хуваалцана уу.
   1. Та Хуучин Гэрээг хэр их уншдаг вэ?
   2. Та Шинэ Гэрээг хэр их уншдаг вэ?
   3. Хэрэв та аль нэгийг нь нөгөөгөөс нь илүү их уншдаг бол яагаад гэдгээ хуваалцаарай.
   4. Хуучин Гэрээнээс илүү Шинэ Гэрээнээс номлодог сүм чуулган олон байдаг. Үүний учрыг та юу гэж боддог вэ?
   5. Энэ талаарх танай чуулганы туршлага ба хандлага юу вэ? Нэгийг нь нөгөөгөөс нь илүү их ашигладаг бол учрыг нь пастораасаа асуугаарай.
3. Хуучин Гэрээнээс уншсан ямар нэг зүйл танд асуудалтай санагдсан бол энэ тухайгаа хамт суралцаж байгаа багийнхантайгаа хуваалцаарай. Тэдгээр нь чухам юу болох, яагаад тийм бэрхшээл үүсгэсэн тухай ярилцана уу. Багийн хүн нэг бүр Хуучин Гэрээг уншихад тулгардаг бэрхшээл, хэцүү зүйлсийнхээ жагсаалтыг гаргана. Дараа нь бүгд жагсаалтаа хуваалцаж, багийн нэгдсэн жагсаалт гаргаарай.
4. Таны Хуучин Гэрээний талаарх үзэл бодол энэ хичээлээр үзсэн Есүс болон Паулын үзэлтэй харьцуулахад ямар байна? Та өөрийн туршлагад үндэслэн нотлон бичнэ үү.
5. Есүс болон Паул хоёрын Хуучин Гэрээний үзэл бодлын талаар энэ хичээлээр юу гэж үзсэнээ дахин санаарай.

**Хэрэгжүүлэх даалгавар**

* Библи уншихдаа тэмдэглэл хөтөлж хэвшээрэй. Уншсан багц эшлэл болон огноогоо хүснэгтэд жагсаан бичнэ үү. (Энэ нь таны ажиглалт ба сурсан зүйлсээ бичдэг тэмдэглэлийн тань нэг хэсэг байж болно. Хамгийн гол нь ийнхүү тэмдэглэл хөтлөхийг зөвлөж байна.) Энэхүү жагсаалтыг бичиж тэмдэглэх нь таныг өөрөөрөө сайрхахад эсвэл санаа зовж ичихэд хүргэх зорилгогүй юм шүү. Харин энэ нь танд бурханлаг байдлын төлөөх сахилга батад суралцахад тань туслах юм. Хэдэн сарын дараа та Хуучин Гэрээ ба Шинэ Гэрээнээс хэр их уншсанаа харахад хялбар байх болно. Энэ жагсаалт нь тун энгийн. Доорх загварыг жишээ болгоорой:

|  |  |
| --- | --- |
| **Огноо** | **Багц эшлэл** |
|  |  |
|  |  |
|  |  |
|  |  |
|  |  |